ગરમ ગરમ દાળવડા, અમેરિકન મકાઈ બાફેલી હોય કે શેકેલી પણ તેના પર બટર અને લીંબુ નીચોઈને ખાવાથી આવતો સ્વાદ મોંઢામાં પાણી લાવી દે છે. અમદાવાદીઓનો કડક ચા પ્રત્યેનો પ્રેમ તો કોઈનાથી અજાણ્યો નથી. વરસાદમાં આદુ અને ઈલાયચીવાળી કડક ચા પીવાની મજા જ કંઈક અલગ હોય છે. સાથે મેથીના ગોટા, ડુંગળી-બટાકાના ભજિયા, મકાઈનો ચેવડો અને ખીચું હોય તો પૂછવું જ શું. તો હવે વરસાદ આવે ત્યારે અમદાવાદના આ સ્થળોએ જઈને સ્વાદના ચસકા લેવાનું ચૂકશો નહીં.